Szám: 1645/6/2013.

Zalaerdőd Község Önkormányzat

Képviselő-testületének

2013. június 19. napon megtartott

nyílt ülésről

jegyzőkönyv


Határozat: 29. – 36.


Rendelet: 
      6.  

[image: image1.wmf] 

 

 

[image: image2.wmf] 

 

 

Zalaerdőd Község Polgármestere
                 8344 Zalaerdőd, Petőfi u. 37. Tel./fax: 87/457-260

              dabronc@enternet.hu
Meghívó

Zalaerdőd Község Önkormányzatának Polgármestere meghívja a 2013. június 19. napján (szerdán) 18.00 órakor megtartandó nyílt képviselő-testületi ülésre. 

Helye: Polgármesteri Hivatal Zalaerdőd, Petőfi u. 37.
Napirend:

1./ A szociális és gyermekjóléti feladatok ellátása


Előterjesztő: Bódis József polgármester
2./ A vagyongazdálkodás szabályozása


Előterjesztő: Pallér Edina jegyző

3./ Helyi Esélyegyenlőségi Program


Előterjesztő: Pallér Edina jegyző

4./ Társulások felülvizsgálata

Előterjesztő: Pallér Edina jegyző

Tisztelt Képviselő!

Az ülésre tisztelettel meghívom, megjelenésére számítok.

Zalaerdőd, 2013. június 14.



Tisztelettel:



Bódis József s.k.
 

polgármester


A kiadmány hiteléül:





Pallér Edina 

   



     jegyző

J e g y z ő k ö n y v:
Készült: Zalaerdőd Község Önkormányzat Képviselő-testületének 2013. június 19. napon a Polgármesteri Hivatalban megtartott nyílt ülésről.

Jelen vannak: Bódis József polgármester



Marácz István alpolgármester



Horváth Ferenc képviselő


Laczi Miklós képviselő



Molnár János képviselő



Pallér Edina jegyző

A lakosság részéről nem jelent meg senki.

A polgármester köszöntötte a megjelenteket, megállapította, hogy a képviselő-testület határozatképes. Az ülést megnyitotta, majd ismertette a napirendet.

Napirend:

1./ A szociális és gyermekjóléti feladatok ellátása


Előterjesztő: Bódis József polgármester
2./ A vagyongazdálkodás szabályozása


Előterjesztő: Pallér Edina jegyző

3./ Helyi Esélyegyenlőségi Program


Előterjesztő: Pallér Edina jegyző

4./ Társulások felülvizsgálata

Előterjesztő: Pallér Edina jegyző

A képviselő-testület a napirendet határozathozatal nélkül elfogadta.
Napirend előtt:

· LEADER pályázat benyújtása (Közösségi tér fejlesztése)

Bódis József polgármester: Lehetőség van a LEADER keretén belül falufejlesztésre pályázatot benyújtani. A pályázattal lehetőségünk van a sportöltöző és ifjúsági szállás épületének közösségi térrel történő bővítésére. A pályázat nettó 100 %-os támogatottságú, így csak az ÁFA összegét kell hozzátenni. Ez az összeg a kiírásban maximalizált bruttó 6.316.026 Ft elnyerése esetén 1.342.777,-Ft önerő, mely rendelkezésre áll.

Amennyiben nincs kérdés, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

29/2013. (VI.19.) számú önkormányzati határozat:
Zalaerdőd Község Önkormányzatának Képviselő-testülete támogatás igényét nyújtja be a 35/2013. (V.22.) VM rendelet alapján "az Európai Mezőgazdasági Vidékfejlesztési Alapból a Helyi Vidékfejlesztési Stratégiák LEADER fejezetének végrehajtásához" pályázati célra.
Pályázat címe: Közösségi tér fejlesztése Zalaerdődön
A fejlesztéssel érintett ingatlan: Zalaerdőd 051/20 hrsz-ú ingatlan.

A Képviselő-testület a pályázat tartalmát a polgármester előterjesztése alapján megismerte, annak célkitűzéseivel egyetért.

A Képviselő-testület felhatalmazza a polgármestert arra, hogy a pályázat beadásával kapcsolatban eljárjon és pályázatot nyújtson be a kiírásban maximalizált bruttó 6.316.026 Ft projektméret erejéig.

A Képviselő-testület nyilatkozza, hogy a pályázat megvalósításához szükséges 1.342.777 Ft önerő, amely az Áfa, rendelkezésre áll.

Határidő: a VM rendelet szerinti beadási határidő a támogatási igény benyújtására

Felelős: Bódis József polgármester

· A Sümegi Regionális Szennyvíztársulás Társulási Megállapodásának módosítása

Pallér Edina jegyző: A Szennyvíztársulás Társulási megállapodásának módosítását kellene még elsődlegesen tárgyalnunk, mert ez a határozat minél előbb kell Sümegnek.
/Előterjesztés ismertetése./
Bódis József polgármester: Köszönöm, kérem a testületet, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

30/2013. (VI.19.) számú önkormányzati határozat:
Zalaerdőd Község Önkormányzatának Képviselő-testülete a Sümegi Regionális Szennyvíztársulás Társulási megállapodásának módosítását az előterjesztés szerint elfogadja.

A Társulási megállapodás a jegyzőkönyv mellékletét képezi.

A Képviselő-testület felhatalmazza a polgármestert, hogy a Társulási megállapodást aláírja.

Felelős: Bódis József polgármester

/Az előterjesztés a jegyzőkönyv mellékletét képezi./

1./ Napirend: A szociális és gyermekjóléti feladatok ellátása


Előterjesztő: Bódis József polgármester
Bódis József polgármester: Szükséges a megszüntetése a Sümeggel és a kistérség önkormányzataival közösen fenntartott Szociális Intézményi Társulásnak, mellyel a Napfény Szociális Segítő Központot tarjuk fenn. A Napfény Szociális Segítő Központ nem fog megszűnni, marad, mint Sümeg önkormányzat intézménye. Annyi változik, hogy a fenntartó nem a 21 önkormányzat, hanem Sümeg lesz. Szerződnünk kell Sümeggel, hogy ellássa nekünk ezt a feladatot. Átmenetileg, ezt az évet kell így kifutnunk és majd január 1-től, hogy hogyan lesz, azt újra kell gondolni. Azt sajnos nem tudjuk, hogy pénzügyileg mennyire fog változni ezzel a szerződéses felállással. Úgy szerettük volna elfogadni a társulás megszüntetését, hogy egyben itt a szerződés is, de ezt nem tudtuk elérni Sümegnél. A szerződést majd a későbbiekben fogjuk tárgyalni, ha azt elénk tárja Sümeg. Így olyan határozatot tudunk csak hozni most, hogy megszüntetjük a jelenlegi társulási formát azzal a feltétellel, hogy továbbra is a Napfény Szociális Segítő Központ intézménytől szeretnénk igénybe venni a gyermekjóléti, a családsegítő és a házi segítségnyújtás feladatokat, és erre szeretnénk szerződést kötni Sümeg önkormányzatával, és a szerződés aláírására fel kellene hatalmazni a polgármestert. Annyi pénzügyi vonzatát látjuk ennek, hogy a házi segítségnyújtás után volt olyan normatíva, ami a társulás után járó plusz normatíva volt, hogy, amennyiben társulás keretében látják el az önkormányzatok, akkor az állami normatíva nem 100, hanem 130 %-át kapta meg. Tehát ettől a plusz 30%-tól biztos, hogy elesik így az intézmény.

Javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

31/2013. (VI.19.) számú önkormányzati határozat:
Zalaerdőd Község Önkormányzatának Képviselő-testülete a jogi személyiséggel nem rendelkező Szociális Intézményi Társulást (székhelye: 8330 Sümeg, Béke tér 7.) 2013. június 30. napjával megszünteti, a Szociális Intézményi Társulás Társulási Megállapodását 2013. június 30. napjával hatályon kívül helyezi, az alábbi feltételekkel:

A Képviselő-testület nyilatkozza, hogy 2013. július 1. napjától a 2013. évben, a Napfény Szociális Segítő Központ (székhelye: 8330 Sümeg, Kossuth L. u. 31.) intézménytől, feladatfinanszírozási költségszinten igénybe kívánja venni az alábbi feladatok ellátását:

· családsegítés,

· gyermekjóléti szolgáltatás,

· házi segítségnyújtás.

A Képviselő-testület nyilatkozza, hogy 2013. évben az intézmény feladatfinanszírozásából, az igénybe vett feladatellátást érintő, településre jutó, kieső társulási támogatást finanszírozza az önkormányzat Sümeg Város Önkormányzata részére.

A Képviselő-testület felhatalmazza a polgármestert arra, hogy a határozatban foglaltaknak megfelelő megállapodást, szerződést aláírja.

Felelős: Bódis József polgármester

2./ Napirend: A vagyongazdálkodás szabályozása


Előterjesztő: Pallér Edina jegyző
Pallér Edina jegyző: 2012. januártól új törvény szabályozza a vagyongazdálkodást, ez előírja, hogy az önkormányzatoknak lennie kell vagyongazdálkodási tervének. Határidőt nem ír a törvény, de mivel tavaly január óta él, ezért úgy gondolta a Kormányhivatal, hogy június 30-ig készüljön el, erre törvényességi felhívásban hívta fel az önkormányzatot. Vagyongazdálkodási tervként egy kétoldalas, általános elveket kimondó tervet készítettem. Ismertetném a tervet. A törvényességi észrevételt is ismertetném.

/Előterjesztés ismertetése./
Bódis József polgármester: Javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

32/2013. (VI.19.) számú önkormányzati határozat:
Zalaerdőd Község Önkormányzatának Képviselő-testülete jóváhagyja Zalaerdőd Község Önkormányzatának közép- és hosszú távú vagyongazdálkodási tervét az előterjesztés szerint.

Felelős: Bódis József polgármester 

Pallér Edina jegyző: Törvényességi észrevételként megkaptuk, hogy vizsgáljuk felül a vagyonrendeleteinket, szintén az új vagyon-törvény miatt. A módosítás helyett inkább új vagyonrendeletet készítettem, valamint aktualizáltam a mellékletet. Ismertetném az észrevételt és a rendelettervezetet is.

/Előterjesztés ismertetése./
Bódis József polgármester: Javaslom, alkossuk meg rendeletünket.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő rendeletet alkotja:

6/2013. (VII.2.) önkormányzati rendelet:

Zalaerdőd Község Önkormányzatának Képviselő-testülete megalkotja 6/2013. (VII.2.) önkormányzati rendeletét Az önkormányzat vagyonáról.

/Az előterjesztés és a rendelet a jegyzőkönyv mellékletét képezi./
3./ Napirend: Helyi Esélyegyenlőségi Program


Előterjesztő: Pallér Edina jegyző
Pallér Edina jegyző: A Helyi Esélyegyenlőségi Program elfogadásának határideje is június 30. Zalaerdőd Község vonatkozásában Nagyné Nagy Krisztina készítette el a programot. Ő egy Európai Uniós támogatott továbbképzésen vett részt ezzel kapcsolatban. Eléggé kötött formátuma van ennek a Helyi Esélyegyenlőségi Programnak, egy programot használnak, oda töltik fel az adatokat. Rengeteg adatot kellett összeszedni iskolától, óvodától, védőnőtől, rengeteg táblázata van. Ennek megfelelően önkormányzatonként 150-200 oldalas anyagok készültek. Az Esélyegyenlőségi Program tartalmaz egy Intézkedési Tervet is. Erre a programra azért van szükség, mert július 1-től már nem lehet úgy pályázni, sem Uniós, sem hazai pályázatokra, hogy nincs Helyi Esélyegyenlőségi Program, sőt ebbe a programba bele kell venni azokat a fejlesztési célokat vagy azokat a célokat, amelyekre szeretne pályázni az önkormányzat. Amit jelenleg tudunk, próbáltuk beleírni, amit esetleg nem sikerült beleírni, mert ez egy öt évre tervezett program, viszont pályázni szeretne az önkormányzat, azt csak úgy tudjuk megoldani, hogy módosítjuk a Helyi Esélyegyenlőségi Programot.

/Előterjesztés ismertetése./
Bódis József polgármester: Ha egyetértetek, javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

33/2013. (VI.19.) számú önkormányzati határozat:
Zalaerdőd Község Önkormányzatának Képviselő-testülete Zalaerdőd Község Helyi Esélyegyenlőségi Programját az előterjesztés szerint elfogadja.

/Az előterjesztés a jegyzőkönyv mellékletét képezi./

Bódis József polgármester: Itt fogadjuk el a fenntarthatósági tervet is, mert ez a két dokumentum a szennyvízberuházáshoz is nagyon kell. Ismertetném.
/Előterjesztés ismertetése./

Bódis József polgármester: Javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

34/2013. (VI.19.) számú önkormányzati határozat:
Zalaerdőd Község Önkormányzatának Képviselő-testülete a „Zalaerdőd Község Fenntarthatósági Stratégia Local Agenda 21” című dokumentumot az előterjesztés szerint elfogadja.
Egyéb: 
· Dohánytermék kiskereskedelmi tevékenység ideiglenes végzésére egyéni vállalkozó kijelölése 

Bódis József polgármester: A Nemzeti Dohánykereskedelmi Nonprofit Zrt. megkeresett minket, hogy mivel Zalaerdőd Községben senki nem nyújtott be pályázatot dohánytermék-kiskereskedelmi jogosultságra, így segítségünket kérik a tevékenység gyakorlására feljogosított személy kiválasztásához.  Kérik, hogy küldjük meg részükre a Testület javaslatát arra vonatkozóan, hogy a településen gyakorolható, de ez eddigi koncessziós pályázati lejárások során el nem nyert jogosultságok gyakorlására ideiglenesen mely – a településen már jelenleg is működő – és dohánytermék-kiskereskedelemmel foglalkozó személy (vállalkozás) váljon feljogosítottá. Arany Mária egyéni vállalkozót javaslom. Amennyiben ez elfogadható, és nincs más javaslat, kérem, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

35/2013. (VI. 19.) számú önkormányzati határozata:

Zalaerdőd Község Önkormányzata Képviselő-testületete a Nemzeti Dohánykereskedelmi Zrt. megkeresésére, a dohánytermék-kiskereskedelmi tevékenység ideiglenes végzésére a településen már jelenleg is működő és dohánytermék-kiskereskedelemmel foglalkozó Arany Mária egyéni vállalkozót (székhely: 8344 Zalaerdőd Petőfi u. 87.) javasolja.

A Képviselő-testület felkéri a polgármestert, hogy gondoskodjon a megkereséshez csatolt adatlap kitöltéséről, és a döntés határozat kivonatával együtt történő megküldéséről a Nemzeti Dohánykereskedelmi Zrt. részére.

Határidő: 2013. június 28. 

Felelős: Bódis József polgármester

4./ Napirend: Társulások felülvizsgálata

Előterjesztő: Pallér Edina jegyző
· A Sümegi Kistérségi Többcélú Társulás Társulási Megállapodásának módosítása 

Pallér Edina jegyző: Beszéltünk már róla, hogy a társulásokat a jogszabály erejénél fogva június 30-ig felül kell vizsgálni. A Többcélú Kistérségi Társulás eddig is jogi személyiségű volt, de módosítása szükséges, mert a januárban életbe lépő új önkormányzati törvény másképp szabályozza a társulási működést és ennek kell megfelelni. 
Polgármesteri egyeztetésen abban maradtunk korábban, hogy a belső ellenőrzési feladatokat nem a társulás keretében kívánjuk a jövőben elláttatni, hanem a Hivatal fog szerződést kötni külön a belső ellenőrünkkel. Ugyanaz a belső ellenőr fog nálunk ellenőrizni, a 11 településünket vállalta és mi fogunk rá szerződést kötni vele. 
Sajnos nem a végleges anyag van előttünk a Társulási Megállapodás módosítása tárgyában. Bár közöltük ezt a Társulással, a belső ellenőrzés mégsem került ki a megállapodásból, legalábbis a mi településeinkre vonatkozóan, azt várja Sümeg most mindenkitől, hogy testületi döntések keretében határozzon a belső ellenőrzés feladata tárgyában, és ha majd mind a 21 testülettől beérkezik a döntés, csak akkor hajlandóak foglalkozni azzal, hogy a végleges anyagot összeállítsák, és újra kiküldjék elfogadásra az önkormányzatoknak. Így úgy néz ki, hogy minden önkormányzatnak kétszer kell foglalkoznia ezzel. 
/Előterjesztés ismertetése./
Bódis József polgármester: Azt javaslom, ne hozzunk határozatot, mivel nem a végleges anyag van előttünk, nincs is mit elfogadnunk. Ezzel nekünk akkor van értelme foglalkoznunk, ha már a végleges anyagot kell elfogadni.
Közöltük a Társulással, hogy a belső ellenőrzési feladatot nem a Társulásban kívánja a mi 11 önkormányzatunk megoldani, azt vegyék ki, és a végleges, elfogadható anyagot küldjék meg az önkormányzatoknak tárgyalásra. Sümeg meg ne szórakozzon velünk, hogy miattuk kétszer ülésezzünk egy témában, csak azért, mert határozatot várnak arról is, hogy határozatot hozunk. Ezzel így kár is volt foglalkoznunk egy percet is.
Zalaerdőd Község Önkormányzatának Képviselő-testülete nem hozott határozatot a tárgyban. 

/Az előterjesztés a jegyzőkönyv mellékletét képezi./

· Az Észak-Balatoni Térség Regionális Települési Szilárdhulladék-kezelési Önkormányzati Társulás Társulási Megállapodásának módosítása

Pallér Edina jegyző: Még egy társulási megállapodás módosítást kell tárgyalnia a testületnek, a szilárdhulladék-kezelési társulásét. A társulás által küldött anyagot is ismertetem.

/Előterjesztés ismertetése./
Bódis József polgármester: Javaslom, hozzuk meg határozatunkat.

Zalaerdőd Község Önkormányzatának Képviselő-testülete egyhangúlag, 5 igen szavazattal a következő határozatot hozta:

36/2013. (VI.19.) számú önkormányzati határozat:
Zalaerdőd Község Önkormányzatának Képviselő-testülete az Észak-Balatoni Térség Regionális Települési Szilárdhulladék-kezelési Önkormányzati Társulás Társulási Megállapodásának a Társulási Tanács 13/2013 (IV.26.) ÉBRSZHK-TT határozatával kezdeményezett módosításait elfogadja.
 
Ezzel egy időben az Észak-Balatoni Térség Regionális Települési Szilárdhulladék-kezelési Önkormányzati Társulás Alapító Okirata hatályát veszti.

A képviselő-testület felkéri a polgármestert, hogy az elfogadó határozatot tartalmazó jegyzőkönyvi kivonatot a Társulásnak megküldje.
 
A képviselő-testület felhatalmazza a polgármestert, hogy az Alapító Okirat és a Társulási Megállapodás helyébe lépő, a módosításokat tartalmazó egységes szerkezetű Társulási Megállapodást aláírja.
 
Határidő: azonnal

Felelős: Bódis József polgármester

/Az előterjesztés a jegyzőkönyv mellékletét képezi./

· Tájékoztató törvényességi észrevételről a jegyzőkönyvek beküldésével kapcsolatban
Pallér Edina jegyző: Törvényességi észrevételt kaptunk a Kormányhivataltól a jegyzőkönyvek beküldésével kapcsolatban. Sajnos nem tudjuk tartani a 15 napot. Egy elég nagy szervezet vagyunk, amely ráadásul ebben az évben indult újként, négy körjegyzőség jogutódjaként, sok időbe telik a 11 önkormányzat tekintetében a 11 polgármesterrel egyeztetni mindent, továbbá 5 helyen működünk 21 dolgozóval. A szervezési kérdések rengeteg időt elvesznek. Igyekszem tartani a határidőket, de nem csak ez az egy feladat és nem csak ez az egy település van. Ismertetem az ezzel kapcsolatos törvényességi felhívást.

/Az előterjesztés ismertetése./

Zalaerdőd Község Önkormányzatának Képviselő-testülete a tájékoztatást határozathozatal nélkül tudomásul vette, észrevételt, intézkedést nem tett.

/Az előterjesztés a jegyzőkönyv mellékletét képezi./

A polgármester a nyílt ülést berekesztette.

k.m.f.

               Bódis József                                                                     
  Pallér Edina

               Polgármester                                                                       
        jegyző

